b"\n_START_ARTICLE_\nTom\xc3\xa0quet meta de cabra\n_START_PARAGRAPH_\nLa varietat tom\xc3\xa0quet meta de cabra de nom cient\xc3\xadfic Lycopersicon esculentum Mill., \xc3\xa9s una varietat de tomata llarga, amb poca llavor, gust\xc3\xb3s i de pell fina, t\xc3\xa9 molta polpa, ideal per a fer en conserva o per assecar. Resisteix b\xc3\xa9 els primers freds. La planta t\xc3\xa9 un gran desenvolupament vegetatiu, tot i que t\xc3\xa9 una aparen\xc3\xa7a permanent d'estar pansida. \xc3\x89s semblant al tom\xc3\xa0quet Benissili (un xic m\xc3\xa9s ample) o al tom\xc3\xa0quet pebrot (un xic m\xc3\xa9s petit i vermell) conegut tamb\xc3\xa9 com a tom\xc3\xa0quet nas de bruixa, tom\xc3\xa0quet de conserva, tom\xc3\xa0quet llarg, etc. Est\xc3\xa0 inclosa en el Cat\xc3\xa0leg de les varietats locals d'inter\xc3\xa8s agrari de Catalunya amb el n\xc3\xbamero d'inscripci\xc3\xb3 CAT015CVL. A les comarques del Vall\xc3\xa8s Oriental, del Vall\xc3\xa8s Occidental, d'Osona, del Bages, del Bergued\xc3\xa0, de l'Alt Pened\xc3\xa8s i del Maresme hi ha tradici\xc3\xb3 del seu cultiu.\n_START_SECTION_\nCaracter\xc3\xadstiques agron\xc3\xb2miques\n_START_PARAGRAPH_\nResisteix b\xc3\xa9 els primers freds. T\xc3\xa9 un gran desenvolupament vegetatiu i de cicle llarg (90 dies)."